**Hysbysiadau Statudol 2024/2025**

Mae Datganiad Cyfrifon Drafft 2024/2025 ar gyfer Cyngor Bwrdeistref Sirol Blaenau Gwent yn cael ei baratoi yn unol â Chodau Ymarfer Cyfrifo, Safonau Cyfrifyddu a darpariaethau Statudol perthnasol CIPFA. Fodd bynnag, nid yw’r Cyfrifon hyn wedi’u cwblhau a’u hardystio gan y Swyddog Ariannol Cyfrifol erbyn 31 Mai 2025 ac felly mae angen yr hysbysiad a ganlyn i gydymffurfio ag adran 10(4) o Reoliadau Cyfrifon ac Archwilio (Cymru) 2014:

Nid yw’r Datganiad Cyfrifon ar gyfer 2024/2025 wedi’i gwblhau eto oherwydd blaenoriaethu cwblhau ac archwilio cyfrifon 2023/2024. O ganlyniad, nid yw’r Swyddog Ariannol Cyfrifol wedi llofnodi ac ardystio’r cyfrifon ar gyfer y flwyddyn a ddaeth i ben 31 Mawrth 2025.

Mae’r Awdurdod yn bwriadu cyhoeddi’r Datganiad Cyfrifon Drafft erbyn 29 Medi 2025, pan ystyrir eu bod yn berthnasol gywir ac nad ydynt yn gamarweiniol i’r defnyddiwr, ac yn bwriadu cyflwyno’r Cyfrifon i’r Pwyllgor Llywodraethu ac Archwilio yn ei gyfarfod ar y dyddiad hwnnw. Bryd hynny, bydd y Swyddog Ariannol Cyfrifol yn ystyried y gofyniad i lofnodi ac ardystio'r Cyfrifon yn unol â'r rheoliadau perthnasol.

Ar ôl eu cwblhau, bydd y Cyfrifon Drafft yn destun archwiliad cyhoeddus ac archwiliad allanol fel sy'n ofynnol gan Reoliadau Cyfrifon ac Archwilio (Cymru) a Deddf Archwilio Cyhoeddus Cymru, ac (yn amodol ar gwblhau’r archwiliad) cyflwyno’r Cyfrifon Terfynol i’r Pwyllgor Llywodraethu ac Archwilio cyn 31 Rhagfyr 2025 i’w hystyried a’u cymeradwyo.